Ehdotus neuvoston asetus ilma-alusten rakentamiseen, huoltoon ja korjaamiseen tarkoitettujen tiettyjen tuotteiden yhteisen tullitariffin autonomisten tullien väliaikaisesta suspendoimisesta annetun neuvoston asetuksen (EY) N:o 3050/95 muuttamisesta /* KOM/2002/0131 lopull. */



Virallinen lehti nro 151 E , 25/06/2002 s. 0290 - 0290



Ehdotus NEUVOSTON ASETUS ilma-alusten rakentamiseen, huoltoon ja korjaamiseen tarkoitettujen tiettyjen tuotteiden yhteisen tullitariffin autonomisten tullien väliaikaisesta suspendoimisesta annetun neuvoston asetuksen (EY) N:o 3050/95 muuttamisesta (komission esittämä) PERUSTELUT 1. Ilma-aluksissa käytettäviksi tarkoitettujen tiettyjen tuotteiden yhteisen tullitariffin tullit suspendoitiin kokonaan 22. joulukuuta 1995 annetulla neuvoston asetuksella (EY) N:o 3050/95. Näiden tuotteiden tuontitullit kuitenkin suspendoidaan ainoastaan, kun niiden tietyn käyttötarkoituksen valvominen toteutetaan yhteisön tullikoodeksin säännösten mukaisesti eli kun niitä käytetään yksinomaan siviili-ilma-aluksiin. 2. Samanlaiset tullisuspensiot yhdistettyinä tullikoodeksin samoihin tiettyjä käyttötarkoituksia koskeviin säännöksiin otettiin yhdistettyyn tullinimikkeistöön GATTin ilmailualuksia koskevan sopimuksen yhteydessä. Näiden tuotteiden tiettyä käyttötarkoitusta ei rajattu yksinomaan käyttöön siviili-ilma-aluksissa vaan se sisälsi myös maassa sijaitsevien siviilikäyttöön tarkoitettujen lentoharjoittelulaitteiden osat. 3. Edellä olevan perusteella on aiheellista mukauttaa neuvoston asetuksen (EY) N:o 3050/95 tiettyä käyttötarkoitusta koskeva säännös yhdistetyn tullinimikkeistön säännöksiin ja laajentaa neuvoston asetuksella (EY) N:o 3050/95 käyttöön otetun autonomisten tullien väliaikaisen suspension tietty käyttötarkoitus maassa sijaitsevien siviilikäyttöön tarkoitettujen lentoharjoittelulaitteiden osiin. Tämä laajennus myös yksinkertaistaa taloudellisten toimijoiden ja tulliviranomaisten tietyn käyttötarkoituksen hallintoa ja valvontaa. Ehdotus: NEUVOSTON ASETUS, annettu, ilma-alusten rakentamiseen, huoltoon ja korjaamiseen tarkoitettujen tiettyjen tuotteiden yhteisen tullitariffin autonomisten tullien väliaikaisesta suspendoimisesta annetun neuvoston asetuksen (EY) N:o 3050/95 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen [1], [1] EYVL C , , s. . sekä katsoo seuraavaa: (1) Ilma-aluksien rakentamiseen, huoltoon ja korjaamiseen tarkoitettujen tiettyjen tuotteiden yhteisen tullitariffin tullit suspendoitiin kokonaan asetuksella (EY) N:o 3050/95 [2]. Näiden tuotteiden tuontitullit kuitenkin suspendoidaan ainoastaan, kun niiden tietyn käyttötarkoituksen valvominen toteutetaan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 [3], jäljempänä 'tullikoodeksi', ja tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 [4] säännösten mukaisesti eli kun niitä käytetään yksinomaan siviili-ilma-aluksiin. [2] EYVL L 320, 31.12.1995, s. 1. [3] EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 2700/2000 (EYVL L 311, 12.12.2000, s. 17). [4] EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 993/2001 (EYVL L 141, 28.5.2001, s. 1). (2) Samanlaiset tullisuspensiot yhdistettyinä tullikoodeksin samoihin tiettyjä käyttötarkoituksia koskeviin säännöksiin otettiin yhdistetyn tullinimikkeistön [5] johdantomääräysten II B. osastoon GATTin ilmailualuksia koskevan sopimuksen yhteydessä. Näiden tuotteiden tietty käyttötarkoitus oli ei yksinomaan siviili-ilma-aluksen vaan myös maassa sijaitsevien siviilikäyttöön tarkoitettujen lentoharjoittelulaitteiden valmistaminen, korjaaminen, huolto, jälleenrakennus, muuttaminen tai muuntaminen. [5] (3) Edellä olevan perusteella on aiheellista muuttaa asetusta (EY) N:o 3050/95 sen tiettyä käyttötarkoitusta koskevan säännöksen yhdenmukaistamiseksi yhdistetyn tullinimikkeistön tiettyä käyttötarkoitusta koskevien säännösten kanssa ja laajentaa asetuksella (EY) N:o 3050/95 käyttöön otettu autonomisten tullien väliaikainen suspensio maassa sijaitseviin siviilikäyttöön tarkoitettuihin lentoharjoittelulaitteisiin. Tämä laajennus myös yksinkertaistaa taloudellisten toimijoiden ja tulliviranomaisten tietyn käyttötarkoituksen hallintoa ja valvontaa, ON ANTANUT TÄMÄN ASETUKSEN: 1 artikla Korvataan asetuksen (EY) N:o 3050/95 1 artiklan ensimmäinen virke seuraavalla: "Liitteessä lueteltuihin tuotteisiin sovellettavat yhteisen tullitariffin autonomiset tullit suspendoidaan kokonaan, jos kyseiset tuotteet on tarkoitettu tyhjäpainoltaan yli 2 000 kilogrammaa painavien ilma-alusten ja maassa sijaitsevien siviilikäyttöön tarkoitettujen lentoharjoittelulaitteiden rakentamiseen, huoltoon ja korjaukseen.". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä huhtikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä . Neuvoston puolesta Puheenjohtaja RAHOITUSSELVITYS 1. Toimenpiteen nimi Ehdotus neuvoston asetukseksi ilma-alusten rakentamiseen, huoltoon ja korjaamiseen tarkoitettujen tiettyjen tuotteiden yhteisen tullitariffin autonomisten tullien väliaikaisesta suspendoimisesta annetun neuvoston asetuksen (EY) N:o 3050/95 muuttamisesta. 2. Budjettikohta / -kohdat 12 luvun 120 momentti (1210 + 1060). 3. Oikeusperusta Perustamissopimuksen 26 artikla. 4. Toimenpiteen kuvaus 4.1 Toimenpiteen yleistavoite Ehdotusluonnos laajentaa neuvoston asetuksella (EY) N:o 3050/95 käyttöön otetun autonomisten tullien suspendoimisen soveltamisen maassa sijaitseviin siviilikäyttöön tarkoitettuihin lentoharjoittelulaitteisiin, jotta ne yhdenmukaistettaisiin ilma-aluksia koskevan GATTin sopimuksen yhteydessä käyttöön otettujen tullisuspensioiden kanssa. 4.2 Toimenpiteen kesto ja sen uusimista koskevat järjestelyt Samat kuin neuvoston asetuksessa (EY) N:o 3050/95. 5. Menojen ja tulojen luokitus Yhteisen tullitariffin tullit 6. meno-/tulolaji - Muu: - Yhteisen tullitariffin tullien suspensio. 7. rahoitusvaikutukset 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Omien tulojen (yhteisen tullitariffin tullit) menetys arvioidaan neuvoston asetuksen (EY) N:o 3050/95 mukaisesti suspendoitujen tullien alaisten tuotteiden tuonnissa vuonna 2000 menetettyjen tulojen perusteella. Näiden maassa sijaitseviin siviilikäyttöön tarkoitettuihin lentoharjoittelulaitteisiin käytettyjen tuotteiden myöhemmin aiheuttama tulonmenetys on arvioitu kolmeksi prosentiksi tulojen kokonaismenetyksestä. Ilma-alusten rakentamiseen, huoltoon ja korjaukseen tarkoitettujen tuotteiden osalta tulojen kokonaismenetys vuonna 2000 2 867 000 euroa Maassa sijaitsevien lentoharjoittelulaitteiden osalta (3 prosenttia edellä olevasta) 86 010 euroa 7.2 Kustannusten jakautuminen eri tekijöiden kesken Tulojen menetys euroa >TAULUKON PAIKKA> 8. Petostenvastaiset toimenpiteet Tämän asetuksen soveltamisalaan kuuluvien tuotteiden tiettyä käyttötarkoitusta valvotaan yhteisön tullikoodeksin soveltamista koskevista säännöksistä annetun komission asetuksen (ETY) N:o 2454/93 291-300 artiklan mukaisesti.